Björgunarsveitarmenn komu unglingsstúlku til bjargar sem lenti í öðru snjóflóðanna á Flateyri í kvöld . Fréttastofa hefur upplýsingar um að björgunarsveitarmenn hafi verið snöggir á staðinn og grafið hana upp úr flóðinu . Hún er heil á húfi . Íbúar á Flateyri hafa verið beðnir um að halda kyrru fyrir og íbúar á Suðureyri að halda sig frá höfninni eftir þrjú stór snjóflóð í kvöld . Varðskipið Þór er á leiðinni til Flateyrar með 35 björgunarsveitarmenn og þyrla Landhelgisgæslunnar er væntanleg frá Reykjavík .